stanford-oval/wikipedia huggingface dataset:
מכתב התאבדות
הערות שוליים

↑  Incidence of note-leaving remains constant despite increasing suicide rates. Psychiatry and Clinical Neurosciences. 2005
↑  Gelder, M., Mayou, R., & Geddes, J. (2005). Psychiatry. Oxford University Press
↑  O'Donnell I, Farmer R, Suicide notes. Catalan J. Br. J. Psychiatry, 1993; 163: 45–48.
1 2  Kuwavara et al., Differences in characteristics between suicide victims who left notes or not, Journal of affective disorders, 2006, 94(3), 145-149
↑  Ho TP, Yip PS, Chiu CW, Halliday P. Suicide notes: What do they tell us? Acta Psychiatr. Scand. 1998; 98: 467–473.
↑  Heim N, Lester D. Do suicides who write notes differ from those who do not? A study of suicides in West Berlin. Acta Psychiatr. Scand. 1990; 82: 372–373
מקסימוס הקונפסור

מקסימוס
מקסימוס הקונפסור (ביוונית: Μάξιμος ο Ομολογητής), המכונה גם התאולוג מקסימוס או מקסימוס של קונסטנטינופול (580 בערך – 13 באוגוסט 662), היה נזיר נוצרי, תאולוג, והיסטוריון. בצעירותו היה עובד מדינה, ואף שימש כעוזרו של הקיסר הביזנטי הרקליוס. עם זאת ויתר על החיים במרחב הפוליטי כדי להיכנס בעול הנזירות.
לאחר המעבר לקרתגו, למד מקסימוס ספרות נאו-אפלטונית והפך בעצמו לסופר בולט. מקסימום נקלע לעין הסערה ב-640, בעת המחלוקת אודות המונותליטיזם. הקיסר הרקליוס, שמאס בוויכוחים הדתיים המייגעים בין המונופיזיטים לאורתודוקסים אודות היחס בין טבעו האלוהי לטבעו האנושי של ישו, קידם מינות פשרה (שנוסחה בחופזה על ידי הפטריארך סרגיוס) שהכריזה כי לאלוהים שהתגשם בבשר היו אמנם שתי מהויות אך רצון אחד. מקסימוס, ששהה בקרתגו, נחרד מעצם הרעיון, ופתח במסע תעמולה נמרץ בקרב המנזרים והבישופים באפריקה כנגד התאולוגיה החדשה. משם נסע אל רומא, ושכנע את האפיפיור מרטינוס לגנות את המונותליטיזם בוועידה כנסייתית שנערכה ב-649. הקיסר קונסטנס השני, יורשו של הרקליוס, נאחז חמה והורה לאסור את מקסימוס והאפיפיור. הנזיר סירב לחזור בו ועמד בתקיפות על כך שלישו היו שני רצונות, על אף עינויים (לשונו נכרתה כדי שלא יוכל לדבר) ושנים ממושכות בכלא. הוא מת בגלות במצודת סכמרום, בגאורגיה של ימינו.
פחות מעשרים שנה לאחר מותו, האקלים הפוליטי השתנה: האפיפיור ויטליאנוס התברר כמתנגד נחרץ של דוקטרינת הרצון האחד, והקיסר קונסטנטינוס הרביעי היה אדיש מכדי להגן על התורה שקידמו אביו וסבו. ועידת קונסטנטינופול השלישית גינתה את המונותליטיזם והכריזה עליו כמינות. מקסימוס, יחד עם אחרים שסבלו על התנגדותם, הוכתר עתה כקדוש.
בכתב יד שהתגלה ששמו "חיי מקסימוס המודה" שנכתב על ידי "גרגוריוס מריש עינא", בישוף שהתנגד לגישתו של מקסימוס, יש התייחסות לכך שהוא נולד ב"חיצפין קריתא" כלומר בחספיה.
הערות שוליים

↑  עפר כהן ודוד טלשיר, חיספין - תולדות היישוב ופשר שמו עמ' 117-113
| --- | --- |
בקרת זהויות :  NLI: 987007265140605171  PLWABN: 9810694908205606  BIBSYS: 90531570  BNE: XX1145262  BnF: cb11915308v (data)  CANTIC: a10484607  GND: 118732188  ICCU: CFIV082820  ISNI: 0000 0004 3484 4447  LCCN: n79055110  LNB: 000127105  NDL: 01079737  NKC: skuk0003981  NLA: 36514628  NLG: 23536  NSK: 000107321  NTA: 070284687  RERO: 02-A000112242  SELIBR: 205976  SNAC: w6kp81dt  SUDOC: 027514668  Trove: 1266021  VcBA: 495/53205  VIAF: 106970843   WorldCat (עם VIAF): 106970843
מייקל ריי ריצ'רדסון

| --- | --- |

ריצ'רדסון במדי קנור בולוניה
 לידה:  11 באפריל 1955 (בן 69) לאבק שבטקסס
 עמדה:  רכז, קלע
 גובה:  1.96 מטר
 מכללה:  אוניברסיטת מונטנה
 דראפט:  בחירה רביעית, 1978 ניו יורק ניקס
 קבוצות כשחקן
 1978–1982   1982   1982–1986   1986–1987   1987–1988   1988–1991   1991–1992   1992–1994   1994–1997   1997–1998   1998–1999   1999–2000   2001   2002:  ניו יורק ניקס   גולדן סטייט ווריורס   ניו ג'רזי נטס   לונג איילנד נייטס   אולבני פטרונס   קנור בולוניה   ק.ק ספליט   ליברטאס ליבורנו   שארקס דאנטיב   שולה באסקט   מונטנה פורלי   באקסט ליבורנו   שארקס דאנטיב   גולפה-ג'ואן-ואלוריס
 הישגים כשחקן
 4 בחירות למשחק האולסטאר (1980–1982, 1985)   2 בחירות לחמישיית ההגנה הראשונה (1980, 1981)   מלך האסיסטים של ה-NBA‏ (1980)   3 פעמים מלך החטיפות של ה-NBA‏ (1980, 1983, 1985)   זכייה בגביע ספורטה (1990)   זכייה באליפות הליגה הצרפתית (1995)   2 זכיות בגביע הליגה האיטלקית (1989, 1990)   זכייה בגביע הליגה הקרואטית (1992)
 קבוצות כמאמן
 2004–2007   2007–2011   2011–2014:  אולבני פטרונס   לוטון-פורט סיל קבאלרי   לונדון לייטנינג
מייקל ריי ריצ'רדסון (באנגלית: Micheal Ray Richardson; נולד ב-11 באפריל 1955) הוא כדורסלן עבר ומאמן כדורסל אמריקאי ששיחק בליגת ה-NBA בין השנים 1978–1986, בעמדות הרכז והקלע. לאורך הקריירה השתתף ארבע פעמים במשחק האולסטאר, נבחר פעמיים לחמישיית ההגנה של העונה ורשם ממוצעים כוללים של 14.8 נקודות, 5.5 ריבאונדים, 7.0 אסיסטים ו-2.6 חטיפות למשחק. קריירת ה-NBA של ריצ'רדסון נגדעה בשיאה, לאחר שהואשם בנטילת סמים אסורים במהלך עונת 1985/1986 והושעה מהליגה לצמיתות. בין השנים 1986–2002 המשיך לשחק כדורסל מקצועי בליגות משנה אמריקאיות ובאירופה.
קריירת משחק > ב-NBA

ריצ'רדסון נולד בעיר לאבק שבטקסס, ולמד באוניברסיטת מונטנה בין השנים 1974–1978. כשחקן קבוצת הכדורסל של האוניברסיטה קלע ריצ'רדסון 17.1 נקודות בממוצע למשחק, והיה שותף בשנת 1975 להישג הגדול בתולדותיה – העפלה לשלב "16 הגדולות" (Sweet Sixteen) של טורניר אליפות המכללות.
בדראפט ה-NBA לשנת 1978 נבחר ריצ'רדסון על ידי קבוצת ניו יורק ניקס בבחירה הרביעית, שתי בחירות לפני שנלקח לארי בירד. אחרי עונת רוקי חלשה, הפציע ריצ'רדסון בעונתו השנייה בניקס כשקלע 15.3 נקודות למשחק והיה מלך האסיסטים (10.1) ומלך החטיפות (3.2) של ה-NBA, שניהם שיאי מועדון. בזכות יכולתו הטובה נבחר ריצ'רדסון להשתתף במשחק האולסטאר, כמו גם בשתי העונות הבאות בהן העמיד ממוצעים של 17.2 נקודות, 6.9 ריבאונדים, 7.4 אסיסטים ו-2.8 חטיפות למשחק. בארבע עונותיו בניו יורק, תחת מאמן הקבוצה רד הולצמן, העפילה הקבוצה לשלב הפלייאוף פעם אחת בלבד, ולא ניצחה אף משחק פלייאוף.
לקראת עונת 1982/1983 נשלח ריצ'רדסון בטרייד לגולדן סטייט ווריורס בתמורה לסמול פורוורד הצעיר ברנרד קינג, אך לאחר כשלושה חודשים הועבר בטרייד נוסף לניו ג'רזי נטס עבור סליפי פלויד ומיקי ג'ונסון. בכל שלוש עונותיו בניו ג'רזי הוביל את הנטס לשלב הפלייאוף, לצד הקלע אוטיס בירדסונג וצמד הגבוהים באק ויליאמס ודריל דוקינס. הישג השיא של הקבוצה בתקופה זו היה הדחתה של האלופה היוצאת פילדלפיה 76', בה שיחקו מוזס מלון וג'וליוס אירווינג, בסיבוב הראשון של פלייאוף 1984. במשחק החמישי והמכריע של הסדרה רשם ריצ'רדסון שורה סטטיסטית נדירה של 24 נקודות, 6 ריבאונדים, 6 אסיסטים ו-6 חטיפות כדי להוביל את קבוצתו לניצחון בתוצאה 101–98. בסדרת חצי גמר המזרח הפסידו הנטס למילווקי באקס בתוצאה 4–2 והודחו מהפלייאוף.
בפברואר 1986 נמצא ריצ'רדסון אשם בנטילת סמים אסורים בפעם השלישית, והושעה מליגת ה-NBA לצמיתות. בתגובה להשעיה טען ריצ'רדסון כי איננה הוגנת, לאור העובדה כי השחקן כריס מאלין מעולם לא הוענש על ידי הליגה בגין בעיית האלכוהוליזם ממנה סבל. באמירתו רמז על מוסר כפול מצד ה-NBA, מכיוון שריצ'רדסון עצמו אפרו אמריקאי שחור, ואילו מאלין זוכה ליחס שונה הודות להיותו לבן. בשנת 1988 הוענקה לריצ'רדסון חנינה במסגרתה הורשה לחזור ל-NBA, אך הוא בחר להמשיך את קריירת המשחק שלו באירופה.
קריירת משחק > מחוץ ל-NBA

עד סיום קריירת המשחק שיחק ריצ'רדסון עבור קבוצות שונות מליגת החובבים האמריקאית, ליגת ה-CBA וליגות העל של איטליה, קרואטיה וצרפת. בתקופתו באירופה זכה בגביע ספורטה כשחקן וירטוס בולוניה (1990) ובאליפות הליגה הצרפתית כשחקן שארקס דאנטיב (1995). בשנת 2002 הודיע על פרישה ממשחק, בגיל 46.
קריירת אימון

בשנת 2004 מונה ריצ'רדסון למאמנה של קבוצת אולבני פטרונס, אותה הוביל כשחקן לזכייה באליפות ליגת ה-CBA בשנת 1988. לקראת סיום עונתו השלישית כמאמן הקבוצה הושעה עד סיום העונה בגין אמירות אנטישמיות, לכאורה, לאחר שציין בראיון כי "יהודים הם ערמומיים מכיוון שהם שנואים בכל העולם". במקביל לראיון פורסם כי ניבל את פיו כלפי אוהד במשחק, ואף כינה אותו בשמות גנאי הומופוביים. יש לציין כי נישואיו השניים של ריצ'רדסון היו לאישה יהודייה, דבר שמערער את האשמת ריצ'רדסון באנטישמיות. קומישינר ה-NBA באותה תקופה, דייוויד סטרן, תמך בריצ'רדסון כשאמר "אין לי ספק כי ריצ'רדסון אינו אנטישמי... ייתכן שכושר השיפוט שלו לקוי, אך אין הדבר משקף את יחסו של ריצ'רדסון כלפי יהודים".
בסיום השעייתו עבר ריצ'רדסון לאמן את קבוצת לוטון-פורט סיל קבאלרי, מהעיר לוטון שבאוקלהומה. בעונות 2008 ו-2009 זכה ריצ'רדסון עם הקבוצה באליפות ליגת ה-CBA, ובעונת 2010 הגיעו הקאבלרי לסדרת גמר ליגת ה-PBL. בשנת 2011 מונה ריצ'רדסון למאמנה הראשון של קבוצת לונדון לייטנינג, אשר לקחה חלק בעונת הבכורה של ליגת ה-NBL הקנדית. בשתי עונותיה הראשונות זכתה לונדון באליפות הליגה, ובשתיהן זכה ריצ'רדסון בתואר "מאמן העונה". בשנת 2014 פרש מאימון הקבוצה.
הערות שוליים

↑  סטטיסטיקות הקריירה של ריצ'רדסון ב-NBA, באתר basketball-reference.com
↑  סטטיסטיקות המכללות של ריצ'רדסון, באתר sports-reference.com
↑  רשימת הנבחרים בדראפט ה-NBA‏ 1978, באתר basketball-reference.com
↑  נתוני המשחק בין ניו ג'רזי לפילדלפיה, באתר basketball-reference.com
1 2  CBA Coach Makes Anti-Semitic Comments, באתר וושינגטון פוסט, 28 במרץ 2007
↑  Remembering Michael Ray Richardson: The Original Magic Johnson, באתר behindthebasket.com,‏ 21 בספטמבר 2010
1 2  Where is Micheal Ray Richardson, באתר grantland.com,‏ 13 באפריל 2012
↑  CBA coach Richardson suspended for remarks, באתר ESPN,‏ 31 במרץ 2007
↑  Banned Richardson on Stern: 'He saved my life, באתר foxsports.com,‏ 25 באוקטובר 2012
↑  Coach Micheal Ray Richardson and London Lightning parting ways, באתר lfpress.com,‏ 6 ביוני 2014
מקסימוס מאפסוס

מקסימוס מאפסוס (יוונית: Μάξιμος ὁ Ἐφέσιος;‏ 310–372 לספירה) היה פילוסוף נאופלטוני. מעט מאוד ידוע על קורות חייו, על פי חלק מכתבי אבות הכנסייה הוא היה בן למשפחה עשירה בטרם הפך לאיש דת. כתביו ותורתו השפיעו רבות על הקיסר הרומי יוליאנוס הכופר, בזכות אהבתו של הקיסר לקסם ולתאורגיה לעשיית מופתים, מעשי קסמים, מאגיה, התערבות כוחות על־טבעיים או שהביעו והעידו על קיום האלוהים בחיי האדם. בזכות קשריו עם המלכות הוא זכה לתפקיד גבוה בבית המשפט. אופיו הקשה והלא מתפשר רכש לו אויבים רבים ולאחר מותו של יוליאנוס הוא איבד את חסדי השלטון ואת מעמדו, נכלא ובסופו של דבר הוצא להורג במצוותו של הקיסר ואלנס.
קורות חייו

המקור המפורט ביותר לחייו של מקסימוס הם כתביו של אונאפיוס, היסטוריון יווני שחי במאות ה-4 וה-5 לספירה. הוא מזכיר את מקסימוס מאפסוס בחיבורו העיקרי ששרד "חייהם של פילוסופים וסופיסטים". פרטים נוספים מוזכרים בכתבי אמיאנוס מרקלינוס, הקיסר יוליאנוס וליבאניוס. שמו מופיע גם בכתבי אבות הכנסייה אם כי במונחים שליליים מאוד.
מקסימוס נולד בסביבות תחילת המאה ה-4. ככל הנראה בעיר אפסוס. למקסימוס היה אח בשם קלאודיאנוס, שגם הוא הפך לפילוסוף. אח נוסף, נימפידיאנוס מסמירנה, מונה על ידי הקיסר יוליאנוס לשמש כמזכיר האחראי על התכתובת היוונית של הקיסר (Magister epistolarum graecarum). אמוניוס בן הרמיאס, פילוסוף יווני בן התקופה, מציין כי מקסימוס למד את תורת הנאו-אפלטוניזם תחת שרביטו של פילוסוף בשם "היריוס".
בשנים 335–350 היה מקסימוס בפרגמון כתלמידו של אידסיוס (Aedesius) שייסד בית ספר לפילוסופיה ובו הטיף לפי תורת התאורגיה והחייאת הפוליתאיזם, (מיוונית: πολύ "פולי" - הרבה, θεός "תאוס" - אל) פירושו אמונה בריבוי האלוהות, אמונה במספר אלים. בסביבות שנת 350 עזב מקסימוס את פרגמון כדי לעבוד באפסוס כמורה לפילוסופיה. בשנת 351 נסע הקיסר יוליאנוס לפרגמון, על מנת ללמוד אצל אדסיוס, שם הוא הוזהר מלהסתבך עם טקסי המסתורין שתרגל מקסימוס, אך האזהרה הביאה לתוצאה הפוכה, יוליאנוס נסע לאפסוס בין מאי 351 לאפריל 352, על מנת להמשיך את הלימודים שלו עם מקסימוס.
בנובמבר 355, יוליאנוס מונה לקיסר אך נשאר בקשר עם מקסימוס. בשנת 361, כקיסר, הזמין יוליאנוס את פריסקוס ומקסימוס לקונסטנטינופול. שני הפילוסופים נענו להזמנה. שני הניאופלטוניסטים מאז ואילך נשארו ליד הקיסר, שהשתמש בהם כיועצים דתיים-פילוסופיים וכשותפים לדיון. יוניפיוס קובע שלמקסימוס ולפריסקוס לא הייתה סמכות פוליטית, אך גם כותב שמקסימוס הפך לבלתי נגיש ביהירות והשתמש במעמדו רב ההשפעה כדי להעשיר את עצמו באופן אישי.
מקסימוס נסע בקיץ 362 עם יוליאנוס לאנטיוכיה, ולאחר מכן במרץ 363 ליווה אותו במסע המלחמה למסופוטמיה שכוון כנגד פרס. ביום 26 ביוני הותקף המאסף של הצבא הרומאי בסמוך לעיר סאמרא כ-130 קילומטר צפונית-מערבית לבגדאד, על הגדה המזרחית של החידקל. יוליאנוס מיהר לצאת מהאוהל על מנת לארגן את ההגנה, ושכח בלהט הרגע ללבוש את כל חלקי השריון ונפגע מחנית שפילחה את גופו בצלעות. פציעתו של האוגוסטוס הלהיטה את הקרב, ורק במאמץ הצליחו הרומאים להדוף את ההתקפה, אך במהלך הלילה מת יוליאנוס מפצעיו. ברגעיו האחרונים זימן יוליאנוס לאהלו את מקסימוס ופריסקוס וניהל איתם שיחה פילוסופית.
מקסימוס לא איבד את מעמדו בחצר הקיסר והמשיך לשמש תחת שלטונו של יוביאנוס אך לאחר מותו של הקיסר סר חינו בחצר המלוכה, באביב 364 הוא הואשם בגרימת מחלה ממושכת אצל הקיסרים החדשים ולנטיניאנוס הראשון הראשון וואלנס. אישום זה בוטל אבל מתנגדיו הרבים לא התייאשו; ב-365/366 הוא נעצר שוב והואשם בהתעשר שלא כדין. קנס גבוה הוטל, והוא נשלח "לאסיה" - כנראה למולדתו - כדי לגייס כספים לתשלום הקנס שהוטל עליו. מכיוון שלא היה מסוגל לשלם, הוא נכלא ועונה. על פי כתבי ההיסטוריון יופיאנוס מקסימוס רצה להתאבד, מכיוון שהוא לא יכול היה לשאת עוד את הכאב, ואשתו השיגה רעל. אשתו שתתה תחילה את הרעל, אבל מקסימוס נבהל ולא שתה מהרעל.
מאוחר יותר פרוקונסול אסיה, קלרכוס, עזר למקסימוס, ככל הנראה על רקע היכרותם בעבר. קלרכוס סידר את שחרורו של מקסימיאנוס והחזיר חלק גדול מנכסיו, שאותם איבד. מקסימוס החל שוב ללמד פילוסופיה, ואף העז לחזור לקונסטנטינופול. בשנת 372 שמו הוזכר כחלק מקושרים כנגד הקיסר ואלנס והוא הוצא להורג.
מחמוד עבדול-ראוף

| --- | --- |

עבדול־ראוף בשנת 2011
 לידה:  9 במרץ 1969 (בן 55) גולפפורט שבמיסיסיפי, ארצות הברית
 עמדה:  רכז
 גובה:  1.85 מטר
 מכללה:  אוניברסיטת המדינה של לואיזיאנה
 דראפט:  בחירה שלישית, 1990 דנוור נאגטס
 קבוצות כשחקן
 1990–1996   1996–1998   1998–1999   2000–2001   2003–2004   2004–2005   2006–2007   2007–2008   2009–2011:  דנוור נאגטס   סקרמנטו קינגס   פנרבחצ'ה   ונקובר גריזליס   אורל גרייט   רוסטו שארקס   אריס סלוניקי   אל-איטיהד ג'דה   קיוטו הנארי
 הישגים כשחקן
 השחקן המשתפר של העונה (1993)   חמישיית הרוקיז השנייה של העונה (1991)
מחמוד עבדול־ראוף (באנגלית: Mahmoud Abdul-Rauf; נולד בשם כריס ויין ג'קסון ב־9 במרץ 1969) הוא כדורסלן עבר אמריקאי שהיה פעיל בין השנים 1990–2011. מוכר כאחד מקלעי העונשין הטובים בתולדות ליגת ה־NBA; לאורך הקריירה קלע עבדול־ראוף 90.5% מזריקות העונשין שזרק, שזהו אחוז הקליעה הגבוה אי פעם לשחקן שקלע מעל 1,000 זריקות עונשין. בעונות 1994 ו־1996 הוביל את שחקני ה־NBA באחוזי קליעה מהעונשין, עם 95.6% ו־93.0%, בהתאמה. ממוצעיו הכוללים בתשע עונותיו ב־NBA הם 14.6 נקודות ו־3.5 אסיסטים למשחק.
בשנת 1991 המיר את דתו לאסלאם, ובשנת 1993 שינה את שמו משם הולדתו, כריס ג'קסון, לשמו הנוכחי. בשנת 1996 עורר מחלוקת ברחבי ארצות הברית כאשר סירב לעמוד בעת שירת ההמנון הלאומי, ובהתייחסותו לדגל ארצות הברית כ"סמל של דיכוי".
נעורים ומכללות

עבדול־ראוף נולד בעיר גוֹלְפפּוֹרט שבמיסיסיפי למשפחה חד־הורית, וגדל בתנאי עוני ורעב. בגיל 17 אובחן כסובל מתסמונת טורט, אשר עבדול־ראוף המשיך לסבול מתסמיניה כל חייו. בשנתו האחרונה כשחקן בנבחרת "תיכון גולפפורט" הצטיין כשקלע 29.9 נקודות למשחק, וזכה בתואר שחקן התיכונים המצטיין של מדינת מיסיסיפי ("Mississippi Mr. Basketball"). כמו כן זומן להשתתף במשחק מקדונלד'ס אול־אמריקן המציג את שחקני התיכונים המצטיינים בארצות הברית.
בשנת 1988 החל ללמוד באוניברסיטת המדינה של לואיזינה (LSU), וכבר בעונתו הראשונה בקבוצת הכדורסל שלה היה הקלע השני בטיבו בכל ליגת המכללות עם ממוצע של 30.2 נקודות למשחק. בכך קבע עבדול־ראוף שיא חדש בליגת המכללות לממוצע נקודות של פרשמן לאורך עונה שלמה. בסיום אותה עונה נבחר עבדול-ראוף לשחקן העונה של המחוז הדרום-מזרחי (SEC), וכן לחמישיית העונה של ליגת המכללות. בעונתו השנייה בלואיזיאנה הצטרף לקבוצה הסנטר המבטיח שאקיל אוניל, אך עבדול־ראוף המשיך להיות שחקנה המוביל כשקלע 27.8 נקודות בממוצע למשחק. גם בעונה זו, שהייתה האחרונה שלו בלואיזיאנה, נבחר הרכז לשחקן העונה של המחוז ולחמישיית העונה של ליגת המכללות.
קריירה מקצועית > דנוור נאגטס

עבדול־ראוף נבחר על ידי דנוור נאגטס בבחירה השלישית של דראפט ה־NBA לשנת 1990, אחרי דריק קולמן וגארי פייטון. בעונת הרוקי שלו קלע 14.1 נקודות בממוצע למשחק כמחליפו מהספסל של מייקל אדמס, ונבחר לחמישיית הרוקיז של העונה, אך הנאגטס סיימו את העונה במקום האחרון בליגה עם מאזן ניצחונות 20–62. בעונתו השנייה בליגה הציג יכולת פושרת עם 10.3 נקודות למשחק, ובעונתו השלישית פרץ תחת המאמן הנכנס דן איסל כשהוביל את קלעי קבוצתו עם ממוצע של 19.2 נקודות למשחק. במהלך אותה עונה השתתף בתחרות ההטבעות, ובסיומה זכה בפרס השחקן המשתפר של העונה. בעונת 1993/1994 העפילו הנאגטס לפלייאוף מהמקום השמיני במערב, בהובלתו של עבדול־ראוף (18.0 נקודות), והדיחו את המדורגת ראשונה סיאטל סופרסוניקס בתוצאה 3–2; הייתה זו הפעם הראשונה בתולדות פלייאוף ה-NBA שבה קבוצה המדורגת שמינית מדיחה את המדורגת ראשונה. בסיבוב הפלייאוף השני הפסידה דנוור ליוטה ג'אז בתוצאה 3–4. בשתי העונות הבאות המשיך עבדול־ראוף להוביל את קלעי קבוצתו עם כ־17.4 נקודות למשחק, אך הנאגטס דעכו כקבוצה ולא הצליחו לשחזר את הצלחת עונת 1993/1994. בנובמבר 1995 מסר עבדול־ראוף שיא קריירה של 20 אסיסטים במשחק מול פיניקס סאנס, וכחודש לאחר מכן קלע שיא קריירה של 51 נקודות במשחק מול יוטה ג'אז.
קריירה מקצועית > סקרמנטו קינגס

לקראת עונת 1996/1997 הועבר עבדול־ראוף בטרייד לסקרמנטו קינגס, בתמורה לשארונאס מרצ'ולוניס. בתקופתו בסקרמנטו הובלה הקבוצה על ידי הקלע מיץ' ריצ'מונד, ובשתי העונות סיימו הקינגס במקום התשיעי במערב, ולא העפילו לפלייאוף. עבדול־ראוף עצמו קלע 13.7 ו־7.3 נקודות בממוצע למשחק, בהתאמה.
קריירה מקצועית > שלהי הקריירה

בעונת 1998/1999 עבר עבדול־ראוף לשחק בקבוצת פנרבחצ'ה אולקר הטורקית, אשר השתתפה בליגת היורוליג. באותה עונה שיתף פעולה בקבוצה עם ז'אן טבק ואיברהים קוטלואי, אך עזב את הקבוצה לאחר כחודשיים כשהודיע על פרישה ממשחק, בגיל 30.
שנה אחת לאחר מכן חזר בו מפרישתו כשחתם על חוזה לעונה אחת בוונקובר גריזליס, במדיה קלע 6.5 נקודות למשחק כמחליפו מהספסל של מייק ביבי.
בשנים 2003–2011 שיחק בקבוצות אורל גרייט (רוסיה), רוסטו שארקס (איטליה), אריס סלוניקי (יוון), אל־איטיהד ג'דה (ערב הסעודית) וקיוטו הנארי (יפן).
מאז עונת 2017 עבדול-ראוף משתתף בליגת ה־BIG3 החצי-מקצוענית, כשחקן קבוצת "Headed Monsters‏ 3".
תקרית ההמנון הלאומי

במהלך עונת 1995/1996 עורר עבדול־ראוף מחלוקת כאשר סירב לעמוד בעת שירת המנון ארצות הברית במשחקי קבוצתו. כשנשאל לגבי הנושא, הסביר כי אין הוא מחויב לאף אידאולוגיה לאומית אלא אך ורק לבוראו, והדגל האמריקאי מייצג מבחינתו דיכוי ועריצות. ב־12 במרץ 1996 השעתה הליגה את עבדול־ראוף בגין מחאתו, ויומיים לאחר מכן הוא הגיע להסכם עם הליגה לפיו הוא יעמוד במהלך השמעת ההמנון, אך יוכל לעצום את עיניו ולהרכין את ראשו.
ביאורים

↑  רשימת קלעי העונשין המובילים הרשמית של הליגה מוגבלת לשחקנים שקלעו לפחות 1,200 זריקות עונשין בקריירה, כך שעבדול-ראוף, שקלע 1,051 זריקות עונשין, לא כלול בה.
הערות שוליים

↑  רשימת שחקני ה-NBA בעלי אחוזי הקליעה הגבוהים ביותר מהעונשין (לפחות 1,000 קליעות), באתר basketball-reference.com
↑  סטטיסטיקות הקריירה של עבדול-ראוף ב-NBA, באתר basketball-reference.com
↑  Mahmoud Abdul-Rauf: Here, gone and quickly forgotten, באתר sbnation.com,‏ 25 במרץ 2014
1 2  Home, Hostile Home, באתר הניו יורק טיימס, 8 באוגוסט 2013
↑  Mahmoud Abdul-Rauf, aka The Artist Formerly Known as Chris Jackson, באתר theshadowleague.com,‏ 4 ביוני 2014
↑  The city of Gulfport honors Mahmoud Abdul-Rauf, באתר wlox.com,‏ 29 בדצמבר 2012
↑  דף השחקן, באתר קבוצת האוניברסיטה
↑  סטטיסטיקות המכללות של עבדול-ראוף, באתר sports-reference.com
↑  רשימת הנבחרים בדראפט 1990, באתר basketball-reference.com
↑  סיכום המשחק החמישי בין דנוור לסיאטל, באתר הניו יורק טיימס, 8 במאי 1994
↑  סטטיסטיקות המשחק בין דנוור לפיניקס, באתר basketball-reference.com,‏ 15 בנובמבר 1995
↑  סטטיסטיקות המשחק בין דנוור ליוטה, באתר basketball-reference.com,‏ 7 בדצמבר 1995
↑  עבדול-ראוף נשלח בטרייד לסקרמנטו, באתר לוס אנג'לס טיימס, 14 ביוני 1996
↑  Far From His Flock Grizzlies Reserve Guard Mahmoud Abdul-Rauf Is Also An Iman In Mississippi, באתר ספורטס אילוסטרייטד, 5 במרץ 2001
↑  ונקובר גריזליס מחתימה את עבדול-ראוף, באתר canoe.ca,‏ 20 באוגוסט 2000
↑  דף השחקן, באתר ליגת ה-BIG3
↑  Abdul-Rauf Will Stand--and Pray, באתר לוס אנג'לס טיימס, 15 במרץ 1996
| --- | --- |
בקרת זהויות :  LCCN: no2020123941  VIAF: 2074160425263168320008   WorldCat (עם VIAF): 2074160425263168320008
מייקל ריבס

| --- | --- |

ריבס בפודקסט Cold Ones, 2019
 לידה:  20 בנובמבר 1997 (בן 26) מאווי, הוואי, ארצות הברית
 מידע אישי
 שם:  מייקל ריבס
 שם בשפת המקור:  Michael Reeves
 מידע יוטיוב
 תקופת הפעילות:  2017–הווה (כ־7 שנים)
 ז'אנר:  רובוטיקה, תכנות, קומדיה
 רשומים:  6.36 מיליון (נכון ל־6 בספטמבר 2021)
 צפיות:  321 מיליון (נכון ל־6 בספטמבר 2021)
 שם הערוץ:  UC8GgeF1EaGWgw9Uyfzbn-3A Michael Reeves
 michaelreeves.us
מייקל ריבס (באנגלית: Michael Reeves; נולד ב-20 בנובמבר 1997) הוא יוטיובר וסטרימר אמריקאי, הידוע ביותר בסרטוניו הקומיים העוסקים ברובוטיקה. בדצמבר 2019 ריבס הצטרף לקבוצת יוצרי התוכן OfflineTV.
ביוגרפיה

ריבס נולד לאב אמריקאי ולאם פיליפינית בהוואי. בזמן הלימודים בתיכון, ריבס לא התעניין במערכת החינוך והחל ללמוד לתכנת על מנת למצוא עבודה. מאוחר יותר הוא למד מדעי המחשב באוניברסיטת צפון אריזונה  אך נשר כדי להתמקד בעבודה. באותה תקופה הוא עבד עבור ממשלת ארצות הברית כקבלן תוכנה.
קריירה

ב-17 באפריל 2017, בזמן לימודיו באוניברסיטה, העלה את הסרטון הראשון שלו ליוטיוב, "הרובוט שמאיר לייזר לעין שלך",  שהפך לוויראלי עוד ביום יציאתו, בו השיג ריבס את כ- 4,500 המנויים הראשונים לערוץ. רעיונות הווידאו הבאים שלו כללו בין היתר שואב אבק רובוטי שצורח ומקלל כאשר הוא מתנגש בקיר, רובוט שמשפריץ משקאות אנרגיה על המשתמש כשהעיניים שלו נעצמות, ובוט טוויטר שרוכש פריטים מאמזון לפי התגובות לציוץ שמקבלות הכי הרבה לייקים.
בדצמבר 2019 פורסם כי ריבס הצטרף ל- OfflineTV, קבוצת סטרימרים ויוטיוברים היוצרים תוכן ומתגוררים יחד בלוס אנג'לס, קליפורניה.  בסרטון הראשון שלו עם הקבוצה יצר ריבס גרסה של לייזר טאג שכותרתו "טייזר טאג", בו השחקנים מחושמלים מטייזר לאחר שנורו.
ביוני 2020 החל ריבס לשדר ב- Twitch, שם הוא משחק ומתכנת בשידור חי. בשידור הבכורה שלו צפו יותר מ-30,000 צופים במקביל.
עם התמיכה הכספית של OfflineTV, ריבס רכש כלב רובוטי מסדרת Spot של Boston Dynamics בסוף 2020, אשר הופיע בסרטונים ובשידורים חיים של ריבס ויתר חבר OfflineTV.
חיים אישיים

ריבס נמצא במערכת יחסים עם הסטרימרית LilyPichu, אשר גם היא חברה ב-OfflineTV.
הערות שוליים

↑  MICHAEL REEVES JOINS OFFLINETV, נבדק ב-2021-07-25
1 2  Amos, Andrew (11 בדצמבר 2019). "Michael Reeves joins OfflineTV as seventh member". Dexerto. נבדק ב-8 בנובמבר 2020. {{cite web}}:  (עזרה)
↑  Teaching a Robot Dog to Pee Beer 12:34, נבדק ב-2021-07-25
↑  What Just Happened, 4.5k Subs in 24 Hours, נבדק ב-2021-07-25
↑  James Vincent, Genius human teaches robot to shoot lasers into his eyes, The Verge, ‏2017-04-18 (באנגלית)
↑  The Roomba That Screams When it Bumps Into Stuff, נבדק ב-2021-07-25
↑  A Robot That Shoots Energy Drink at You When You Get Tired, נבדק ב-2021-07-25
↑  Tyler Esguerra (10 בדצמבר 2019). "YouTuber Michael Reeves officially joins streaming group OfflineTV". Dot Esports. נבדק ב-8 בנובמבר 2020. {{cite web}}:  (עזרה)
↑  Hart, Matthew (16 בדצמבר 2019). "'Tazer Tag' Is Laser Tag, but with Painful Electrocutions". Nerdist. נבדק ב-16 בדצמבר 2019. {{cite web}}:  (עזרה)
↑  Coward, Cameron (14 בדצמבר 2019). "Tazer Tag Has Much Higher Stakes Than Boring Old Laser Tag". Hackster.io (באנגלית). נבדק ב-14 בדצמבר 2019. {{cite web}}:  (עזרה)
↑  Penney, Andrew (18 ביוני 2020). "Michael Reeves Hits 30,000 Viewers In Twitch Debut". TheGamer (באנגלית אמריקאית). נבדק ב-28 ביוני 2020. {{cite web}}:  (עזרה)
↑  Vincent, James (12 באפריל 2021). "Boston Dynamics' robot dog Spot has been taught to pee beer on command". The Verge (באנגלית). נבדק ב-5 במאי 2021. {{cite web}}:  (עזרה)
↑  Cost, Ben (12 באפריל 2021). "Boston Dynamics' creepy robo-dog can now pee beer on command". New York Post (באנגלית אמריקאית). נבדק ב-5 במאי 2021. {{cite web}}:  (עזרה)
↑  ROBODOG JOINS OFFLINETV, נבדק ב-2021-07-25
↑  Teaching a Robot Dog to Pee Beer, נבדק ב-2021-07-25
↑  WE'RE DATING NOW, RIGHT?! Ft. Michael Reeves - Road Trip | Crunchyroll Awards, נבדק ב-2021-07-25
מספין טפסה

מספין טפסה (נולד ב-26 בנובמבר 2001 באתיופיה) הוא כדורגלן אתיופי המשחק בעמדת החלוץ בקבוצת אווסה סיטי מליגת העל האתיופית ובנבחרת אתיופיה.
קריירת מועדונים

טפסה משחק החל משנת 2018 בקבוצה הבוגרת של אווסה סיטי מליגת העל האתיופית.
קריירה בינלאומית

ב-4 באוגוסט 2019 ערך טפסה את הופעת הבכורה שלו בנבחרת אתיופיה, בניצחון 4-3 על נבחרת ג'יבוטי במסגרת מוקדמות אליפות האומות האפריקאיות לשנת 2020. במשחק זה הבקיע את שער הבכורה שלו בנבחרת.
הוא נכלל בסגל נבחרת אתיופיה לקראת טורניר גביע אפריקה לאומות 2021.